Arnold Matthias Brunckhorst

Arnold Matthias Brunckhorst (ca.1670/75–ca. 1725) var en tysk komponist og organist i den nordtyske orgelskolen.

 Liv 
Brunckhorst var organist i Hildesheim fra 1693, først ved St. Martini, fra 1695 til 1697 ved St. Andreas. 25. september 1697 utnevnte hertug Georg Wilhelm av Braunschweig-Lüneburg ham til organist i Stadtkirche St. Marien i Celle. Til slutt ble han hofforganist i Hannover i 1720, hvor han ser ut til å ha vært til sin død.

Dokumenter viser at Brunckhorst også fungerte som orgelbygger og var delaktig under utvidelser av orgler i  Hildesheim og Hannover.

 Verk 
Det finnes bare ett bevart orgelverk påført Brunckhorsts fulle navn, et preludium i e-moll. Stilkritiske undersøkelser viser at et preludium i g-moll som tidligere ble tilskrevet Nicolaus Bruhns i virkeligheten er av Brunckhorst: komponisten er angitt som Mons: Prunth.Kollmannsperger I tillegg er en klaversonate og to kantater bevart,

 Preludium i  e-moll for orgel
 Preludium i  g-moll for orgel
Sonata in poco presto A-Dur for klaver/cembalo
In festo nativitate Christi, julekantate for fire sangstemmer og seks instrumenter
Partitur Auf Ostern, kantate for 4 sangstemmer, instrumenter og basso continuo
 Pasjonsmusikk dedisert hertug Georg Wilhelm (tapt)

Manuskriptene oppbevares i Staatsbibliothek zu Berlin.

Flere fortolkninger av Brunckhorsts preludium er gitt ut. Ensemble musica poetica Freiburg gav i 1999 ut hans samlede verker på  hänssler CLASSIC under tittelen Opera omnia.

 Noter og referanser 

 Litteratur 
 G. Guillard: Arnold Matthias Brunckhorst. I Gilles Cantagrel (red.): Guide de la musique d’orgue, Éditions Fayard 1991, 
 Dietrich Kollmannsperger: «Mons. Prunth». Präludium g-Moll – eine Neuzuweisung. I . mars 2006.

 Eksterne lenker 


 Liste over kantater, kantoreiarchiv.de

Kategori:Barokkomponister
Kategori:Tyske komponister
Kategori:Tyske organister
Kategori:Nordtyske orgelskole
Kategori:Personer fra Celle